Hanna Katrín Friðriksson Viðreisn og Þórdís Kolbrún R. Gylfadóttir Sjálfstæðisflokki . Ekki verður annað séð en að ríkisstjórnin nálgist fyrirhugaðar framkvæmdir við Finnafjörð með hangandi hendi . „ Ekki liggur fyrir ákvörðun um hver aðkoma íslenskra stjórnvalda verður að verkefninu . Ekki liggur fyrir kostnaðarmat , né er gert ráð fyrir kostnaði í fjárlögum 2020 vegna verkefnisins , “ segir Þórdís Kolbrún R. Gylfadóttir orkumálaráðherra í svari til Hönnu Katrínar Friðriksson um raforkuflutning til Finnafjarðar . Hanna Katrín spurði : „ Liggur fyrir kostnaðar - og ábatagreining fyrir Ísland vegna þessa verkefnis , m.a. með tilliti til atvinnuuppbyggingar ? Ef svo er , hver er niðurstaða þeirrar greiningar ? Ef ekki , hvenær má vænta þess að sú vinna fari fram ? “ Þórdís Kolbrún svaraði : „ Í tilefni af framangreindri samantekt sem skilað verður til ríkisstjórnar í janúar 2020 hefur að beiðni samgöngu - og sveitarstjórnarráðuneytis verið unnið að samfélagslýsingu á verkefninu . Munu hún liggja fyrir í byrjun árs og verður hún lögð fyrir ríkisstjórn . “ Samkvæmt þessu eru örfáir dagar þar til skýrslu um raforku til Finnafjarðar verður á borði ríkisstjórnarinnar . Á borðinu verða væntanlega aðrar skýrslur um flutning á rafmagni og meira áríðandi . „ Henni er ætlað að tryggja stöðugleika raforkukerfisins á Norður - og Austurlandi , “ segir einnig í svari Þórdísar Kolbrúnar .